Title: ประกาศสำนักงานมาตรฐานสินค้าเกษตรและอาหารแห่งชาติ เรื่อง กำหนดหลักเกณฑ์ วิธีการ และเงื่อนไขการจัดทำรายงานผลการดำเนินการตรวจสอบและรับรองมาตรฐาน

ประกาศสำนักงานมาตรฐานสินค้าเกษตรและอาหารแห่งชาติ

ประกาศสำนักงานมาตรฐานสินค้าเกษตรและอาหารแห่งชาติ
เรื่อง
กำหนดหลักเกณฑ์ วิธีการ และเงื่อนไขการจัดทำรายงานผล
การดำเนินการตรวจสอบและรับรองมาตรฐาน[๑]

อาศัยอำนาจตามความในมาตรา ๔๑
แห่งพระราชบัญญัติมาตรฐานสินค้าเกษตร พ.ศ. ๒๕๕๑
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา
๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
สำนักงานมาตรฐานสินค้าเกษตรและอาหารแห่งชาติ จึงประกาศกำหนดหลักเกณฑ์ วิธีการ และเงื่อนไขการจัดทำรายงานผลการดำเนินการตรวจสอบและรับรองมาตรฐานไว้
ดังต่อไปนี้

ข้อ ๑  ให้ผู้ประกอบการตรวจสอบรับรองมาตรฐานจัดทำรายงานผลการดำเนินงานตรวจสอบและรับรอง
ตามแบบ มกอช. ๑ ท้ายประกาศนี้

ข้อ ๒  ให้ผู้ประกอบการตรวจสอบรับรองมาตรฐาน
จัดส่งรายงานตามข้อ ๑
พร้อมสำเนาใบรับรองมาให้สำนักงานมาตรฐานสินค้าเกษตรและอาหารแห่งชาติทุกรอบสามเดือนโดยกำหนดให้รายงานภายใน
๑๕ วันนับตั้งแต่วันที่ครบกำหนดสามเดือน

ทั้งนี้ ตั้งแต่บัดนี้เป็นต้นไป

ประกาศ
ณ วันที่ ๑๓ กุมภาพันธ์ พ.ศ. ๒๕๕๒
เมทนี
 สุคนธรักษ์
ผู้อำนวยการ
สำนักงานมาตรฐานสินค้าเกษตรและอาหารแห่งชาติ

[เอกสารแนบท้าย]

๑. 
แบบฟอร์มการรายงานผลการดำเนินการตรวจสอบและรับรองมาตรฐาน
ประจำเดือน.........................พ.ศ. ................. 

(ดูข้อมูลจากภาพกฎหมาย)

ปริยานุช/ผู้จัดทำ
๑๓
กรกฎาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๙๑ ง/หน้า ๙/๒๙ มิถุนายน ๒๕๕๒